TE WHETU O TE TAU.

Kei runga ko Mare:—

Haere mai e Hare Reweti, haere mai e aku
matua, kawea mai to kiri ma ki au ki to kiri
pango. Katahi ano au ka mohio tenei te aroha
nei te kiri ma ki au ki te kiri mangu, ki Niu
Tireni. Kawea mai tou aroha e taku papa, ae,
hei papa ano koe ki au.

E titi te kowhiti tiaho i runga ra o

Au ki raro nei whakaraupeka a i e

Me pewhea ra e he mahara mahaku, e

Me tahu tonu ra ki te ahi totara e

Ki te ahi kapana ki a kawa i roto ra e

Me aha koa ra nga mahi a te pito e

Maku nei e titiro tautoru i runga ra e

Matariki rahi nui ko te ahua ia e

Ka whakapaiori au ka takoto kei te whare ra i a

Kei runga ko Pahata;—
Haere mai e Hare Reweti me tou teina me
Neri kawea mai nga pai. Haere mai ki te iwi
i hutia ake i roto i te he. Haere mai te papa o
nga iwi Maori.

[Pa katoa i konei ki te waiata, te tane te
wahine me te tamariki, ano te reo o te tangata
me nga wai maha.]

Kahore te aroha ki te kororia tapu

E wawae ake ana i te ara kuiti,

Nau mai e Hare ka haere taua

Ki a Ihaia, kia monitatia,

Kia huihui tatou koe nohoanga nui

Kia hopukia iho te kupu o te Atua

Kia ahu taua ki a Ihu Karaiti

Kia murua te hara i taku tinana nei.

Ka mutu tenei waiata ka tu ano etahi ki te
korero, mo te tika o te mahi, me te aroha, mo te
tapu, kia kauaka te he e tomo mai ki nga runa-
nga. A ka whakahua tenei waiata tangi, te
katoa te iti me te rahi.

E ao mauru e rere pokai nei
Tangi kau ana au ki aku nei tamariki e
Ka wehe ra i nga tau ka wehe ra i nga nohoanga
Tahuri mai ki muri kei te mihia atu koe
Patua a i te moana tara i te rangi
KIA maori kia puta taua  tai a Kupe
Kai te tai hauhuru
E mihi ana 'au e tangi ana au
Ki taku tane naku i mataati i nga rangi ra
Nau mai ra ka tu kia kawhakina koe
E hara te kuri he iti tangata
Tena te hanga kei tai e patu ana.

Tenei ano tetahi:—

E au mahara iti e au mahara kore
Ki te rau o te kaho e takoto mai noi
Naku koe mau mai hei matua moku
Hei whakawehi mai te tauranga kiuta
Te atua i a koe te pa rawa mai
To reo kia whitirere ake ko taku mauri ora
Ki runga, ka riro ra koe i runga te au heke
Te pae matua o Hawaiki

Te hauhunuitanga awatea

Ka tangi te aweawe i runga
Mo ko uru ko ngangana
Ka tau ana ko tawhiti, hoatu ai au
I te tapuwae o taku waka, tuhikitia,
Tahapainga atu, ka rere i opiki ake ai au
Ki runga o "Whitireia ki te taumata o te ra
Me te marama, i whatetu ai te uiratanga mai
Tupe rawa atu au tupe i nuku
Tupe i rangi, hihi haha, te uru
O Tangaroa kiuta mangai nuku
Mangai rangi, mangai papa, mangai tauaia
Io tauranga te kutikuti ai
Te tauranga te aweawe, aweawe nui o rangi
Ka tapu au ka hoka ka hokahoka te manu "
Nui a Tane tupea mai kia piri,
Tupea mai kia tata, ka whitirere i manu
Ka whiwhi au, ha rawe au, ka mau.











NGA RONGO O TAWAHI.

Ko te whainga i Inia e ngahau tonu ana, e kiia
ana ekore e oti wawe.

Kotahi pa nui o Inia i horo, ko Pokeno; i
takiri te tangata whenua.

Kua tae mai nga nupepa e ki ana, ka tata ka
whawhai te Wiwi raua ko TE INGARIHI; kua manu
nga manuwao.

Ko te whawhai ki Haina e kaha tonu ana; ko
te Wiwi raua ko te Ingarihi nga hoa riri o Haina.

Kua puta mai nga rongo whawhai o Marikena
raua ko Ingarangi.

Kua whakahoa a Ruhia raua ko te Wiwi, e rere
mai ana nga manuwao o Ruhia ki Parani.

Kua hinga te parekura ki Monetenikoro, 2, 000
o Takei i mate; ko te Wiwi kua whakakoa ki
Monetenikoro.

E riri puku ana a Ateria raua ko te Wiwi, o
meinga ana ka tata te pakanga.

KO TE HAHI O TE KARAITI Me ONA
MANGANGATANGA.

UPOKO IV.
I te tau o te Ariki 67 ka hapainga mai te taua
o Roma ki te patu i nga Hurai; ko nga rangatira
o tenei ope, ko Weteriana, ko Titaha, tama ano
ona. Ko nga hoia o to raua ope 60, 000. No te
horonga o Kariri, me etahi atu wahi, i Huna, ka
hoki a Weteriana ki Roma, waiho iho ana te
tikanga a te taua ki tana tama, ki a Titaha. Ka
taea etahi o nga pa e te ope o Roma, ka tae atu
ki te tau i Hiruharama; a karapotia ana e ratou
taua pa, keria ana ki te maioro a waho, te puta
te tangata whenua ki te rapu kai. I ia whakae-
kenga, i ia whakaekenga, ka hinga te parekura,
mano tini ki te moenga o tetahi o tetahi. Nawai
ra ka taea te taiepa tuatahi, te tuarua, te tuatoru.
Nui atu te kaha o nga Hurai, me to ratou maia;

ka taea tetahi wahi o te pa, rewa ana te toto,
kauika ana te tupapaku, ka whati iti atu, ka
tupu ano te whana. E toru marama, tango atu
ki te wha, i kakawa ai i roto i te pa, ka tae nga
hoia o Roma ki te taiepa kohatu o te Temepara.
Ko tetahi mate o to tangata whenua i roto i tenei
whawhai, ho hiakai. Ota noa to tangata i nga
mea kai e takoto ana, hamu noa etahi ki nga
otaota, ki nga paru o nga huarahi, a, ko etahi i
kai tangata. No konei koa i rite ai te porotiti-
tanga a Mohi i mua i ki nei, "A, ka kai koe i te
hua o to kopu, i te kikokiko o o tama, o o tama-
hine, i homai e Ihowa e tou Atua ki a koe, i te
whakapaenga, i to kopaninga hoki o kopania ai
koe e ou hoa riri." Tiuteronomi xx^iii—53.
Ko tetahi ho i roto i tenei whainga, he putu no
nga Hurai i a ratou ano; puke ana te toto i roto
i te pa i ta ratou mahi kohuru i a ratou ano.

No te timatanga o te whawhai ka mahara nga
akonga ki te kupu o to Ariki, i ki nei, "Ka kite
koutou i te whakarikarika whakamarakerake i
korerotia e Raniera te poropiti, e tu ana i to
wahi tapu (ko ia e titiro pukapuka ana, ki a
matau ia). Hei reira ko ratou i Huria, me  rere
ki nga maunga." Matiu xxi^—•15, 16. A, oma
ana ratou' ki tetahi pa i nga maunga, ko Pera
tona ingoa, ka ora i te riri o te taua waiho iho