TE WHETU O TE TAU.

nga he ki nga Hurai kihai nei i whakapono kiate
Karaiti.

No te marama o Mei, ka taea e te ope o Roma,
te pito ki raro o te pa; a, no nga ra o Akuhata
ka horo te pito i tu ai te temepara. No te eke-
nga a nga hoia ki reira, ka whiua atu e tetahi he
mounga ahi ki roto ki taua whare, inamata! ka
pongere, ka mura, tinei noa etahi o ratou, kihai
i mate, pa tonu atu te ahi ki nga rakau whaka'
iro, ki nga koura, me nga hiriwa, a, haruru haere
ana te ahi i roto i nga ruma katoa, i te wahi
tapu hoki. I te toronga o to temepara he mano
nga tangata i piki ki runga ki nga keokeonga, ki
te tuanui, tena e tae ake te ahi ki reira, ka horo
te tuanui, pau tonu ake ratou i te kapura. Hau-
nga nga tangata i kohurutia i roto i te temepara,
e tere ana te toto o nga Hurai, ano he wai i roto
i te whare o te Atua.

No te patunga o tenei hunga ki te temepara,
ka rere nga morehu ki te pito whakarunga o te
pa, tangi ana te aru e te taua, a, horoa ana tera
wahi. Ka patua nei te tane, te wahine, te tama-
riki, me te awa nei te toto, a, mano tini ki te
moenga i nga marae o nga kainga, puta ana te
haunga, kahore hoki he kai tanu. Ara i patu
nga hoia o Roma, i patu, ka hoha noa iho, nge-
nge aua te ringa i te patunga. Takoto rawa iho
kotahi miri ona kotahi rau mano, 1, 100, 000; ko
nga herehere hei hoko mo Roma, eiwa te kau ma
whitu mano 97, 000. Na, murua ana nga tao-
nga katoa i toe, tahutahu rawa nga whare katoa,
turakina ana nga pa kohatu, whakahoroa katoatia
ana nga whare taua, pakira kau ana taua pa, en-
gia ano kihai i nohoia tera wahi e te tangata. Pa
ana te he nui ki nga iwi o Hiruharama, whaka-
ritea ana e te Atua ta ratou kupu i ki atu Ki a
Pirato, "Ko ona toto, hei runga i a matou, me o
matou tamariki." Matiu xx^u—25.

UPOKO V
No te mutunga o to whawhai, ka, hoki a Ti-
taha ki Roma ki te kawe i o ratou taonga, i nga
herehere hoki. Ko nga hoia i waiho iho e Hiha
hei tiaki mo Hiruharama, 800; ko te wahi i tu
ai to ratou whare tiaki, ko maunga mona. A i
roto i aua ra ka hapainga e nga Kiriki e nga
Ratini hanga ana he pa mo ratou ki Hiruharama,
tapa iho taua pa, ko Ena Kapitorina. I a ratou
e noho ana, ka ngoki atu etahi o nga Hurai ki
reira noho ai, takitahi nei.

Noho noi nga Hurai i nga taone i pahaki atu i
Hiruharama, a, ka whakatika tetahi tangata i
roto i a ratou, ko Haimona Pukarara te ingoa.
Mea ai taua tangata ko te Karaiti ia, whai tonu
atu nga Hurai i a ia, haere rawa ake taea ope
erua rau mano 200, 000. Huaki tonu atu taua
ope ki Hiruharama, nohoia ana e aua Hurai te
pa, me nga whare taua, me nga taone o reira.
Ka rongo a Roma, ka hapainga mai e Hewara.
Ka whakaekea e te taua, ka horo ho pa, ka horo
he pa, a, turia ana ki waho, mimiti ana nga
Hurai i a Roma, takoto rawa iho erima rau,
e waru te kau mano 580, 000 haunga nga mea i
tahuna ki te ahi, me nga mea i mato i te kai
kore.

I muri mai o tenei i nga ra o Anatonina Paura
i te tau o te Ariki 138 ka waiho nga Hurai kia
noho marire ana i etahi o nga whenua o Huria











otira, kihai a Hiha i whakaae kia noho ratou ki
te pa o Hiruharama. I te tau 806 ka puta ki te
karauna o Roma a Kanitaina nui. I whakaae tenei
Ehara ki te whakapono, a, i roto i tana Ehara-
tanga, mano tini te tangata i tahuri ki te Hahi.
Tokorua raua ko tona whaea ko Herena ki te
whakamana i te whakapono. Haere atu ana a
Herena ki Hiruharama ki te titiro i nga wahi i
haerea e te Karaiti, a, whakahaua iho e ia kia
hanga he whare karakia ki te tini o te wahi i
Hiruharama. Whakatakariri noa nga Hurai i to
ratou kitenga i nga whare karakia o nga Karaiti-
ana; otira, kahore he toa i kitea e ratou hei taki-
taki i to ratou mate.

I te Eparatanga o Huriana, i te tau 361 ka
koa nga Hurai, no te mea, kahore tera Epara i
whakaae ki a te Karaiti. I mea a Huriana kia
whakakahoretia e ia nga korero poropiti o te
Ariki, whakahaua ana e ia nga kai mahi kia
hanga he temepara ki runga ki Maunga Moria;

ko te ahua kia poka ke ake i te whare karakia i
hanga e Herena ki runga ki Maunga Kaware.
Ka rongo nga Hurai ki te whakaaro o Huriana te
Ehara o Roma, ka whakarapopoto i a ratou ki
Hiruharama ki te hanga i te temepara. Otira,
kahore i puta ta ratou whakaaro, ko te whare
karakia i tu ki Maunga Moria, na Takei, a, e tu
mai nei ano. No konei i rite ai te kupu poro-
piti o te Ariki i mea nei, "A ka takahia a Hiru-
harama e nga tauiwi, kia rite ra ano te wa o nga
tauiwi."-'Ruka xxi—24.

WAIATA A RAWIRI.

Tau ana te manaakitanga ki te tangata

Kaore e haere i roto i te korerotanga

O te hunga kino,

A, kaore e turia te ara

O te hunga hara;

A, kaore e nohoia te nohoanga
O nga whakahihi.

Otira, ko tana whakaahuarekatanga
Kei te ture a Ihowa,

A, ko ia e whakaaro ana ki. tona ture,
I te ao, i te po,

E pera ia we te rakau whakato
Ki te parenga o nga awa wai,
E puta nei nga hua i ona tau;

Kaore he memengetanga o tona rau

A, e mana nga mea katoa,

E mahia ana e ia.

Ko te hunga kino ia, ekore e penei,

E rite ana ki te papapa

E kahakina nei e te hau;

Mo konei ra, kaore he turanga

O te hunga kino, ki te whakawakanga;

O te hunga hara hoki

Ki te menenga o te hunga tika;

E matau ana hoki a Ihowa
Ki te ara o te hunga tika;

Ko te huarahi ia o te hunga kino,
E ngaro noa iho.

I taia tenei e PIRIPI KUNITA, ki Akarana.