TE WHETU O TE TAU.
nga he ki nga Hurai kihai nei i whakapono kiate Karaiti. No te marama o Mei, ka taea e te ope o Koma, te pito ki raro o te pa ; a, no nga ra o Akuhata ka horo te pito i tu ai te temepara. No te eke-nga a nga hoia ki reira, ka whiua ata e tetahi he mounga ahi ki roto ki taua whare, inamata ! ka pongere, ka mura, tinei noa etahi o ratou, kihai i mate, pa tonu atu te ahi ki nga rakau whaka-iro, ki nga koura, me nga hiriwa, a, haruru haere ana te ahi i roto i nga ruma katoa, i te wahi tapu hoki. I te toronga o to temepara be mano nga tangata i piki ki runga ki nga keokeonga, ki te tuanui, tena e tae ake te ahi ki reira, ka horo te tuanui, pau tonu ake ratou i te kapura. Hau-nga nga tangata i kohurutia i roto i te temepara, e tere ana te toto o nga Hurai, ano he wai i roto i te whare o te Atua. No te patunga o tenei hunga ki te temepara, ka rere nga morehu ki te pito whakarunga o te pa, tangi ana te ara e te taua, a, horoa ana tera wahi. Ka patua nei te tane, te wahine, te tama-riki, me te awa nei te toto, a, mano tini ki te moenga i nga marae o nga kainga, puta ana te haunga, kahore hoki he kai tanu. Ara i patu nga hoia o Roma, i patu, ka hoha noa iho, nge-nge ana te ringa i te patunga. Takoto rawa iho kotahi miri ona kotahi rau mano, 1,100,000 ; ko nga herehere hei hoko mo Roma, eiwa te kau ma whitu mano 97,000. Na, murua ana nga tao-nga katoa i toe, tahutahu rawa nga whare katoa, turakina ana nga pa kohatu, whakahoroa katoatia ana nga whare taua, pakira kau ana taua pa, en-gia ano kihai i nohoia tera wahi e te tangata. Pa ana te he nui ki nga iwi o Hiruharama, whaka-ritea ana e te Atua ta ratou kupa i ki atu ki a Pi ra to, "Ko ona toto, hei runga i a matou, me o matou tamariki." Matiu xxvii— 25. UPOKO V. No te mutunga o to whawhai, ka hoki a Ti-taha ki Roma ki te kawe i o ratou taonga, i nga herehere hoki. Ko nga hoia i waiho iho e Hiha hei tiaki mo Hiruharama, 800 ; ko te wahi i tu ai to ratou whare tiaki, ko maunga Hiona. A i Toto i aua ra ka hapainga e nga Kiriki e nga Ratini, hanga ana he pa mo ratou ki Hiruharama, tapa iho taua pa, ko Eria Kapitorina. I a ratou e noho ana, ka ngoki ata etahi o nga Hurai ki reira noho ai, takitahi nei. Noho ooi nga Hurai i nga taone i pahaki ata i Hiruharama, a, ka whakatika tetahi tangata i roto i a ratou, ko Haimona Pukapara te ingoa. Mea ai taua tangata ko te Karaiti ia, whai toua atu nga Hurai i a ia, haere rawa ake tana ope erua rau mano 200,000. Huaki tonu atu taua ope ki Hiruharama, nohoia ana e aua Hurai te pa, me nga whare taua, me nga taone o reira. ka rongo a Roma, ka hapainga mai e Hewara. Ka whakaekea e te taua, ka horo ho pa, ka horo he pa, a, turia ana ki waho, mimiti ana nga Hurai i a Roma, takoto rawa iho erima rau, e waru te kau mano 580,000 haunga nga mea i tahuna ki te ahi, me nga mea i mato i te kai kore. I muri mai o tenei i nga ra o Anatonina Piura i te tau o te Ariki 138 ka waiho nga Hurai kia noho marire ana i etahi o nga whenua o Huria ;	otira, kihai a Hiha i whakaae kia noho ratou ki te pa o Hiruharama. I te tau 306 ka pata ki te karauna o Roma a Kanitaina nui. I whakaae tenei Epara ki te whakapono, a, i roto i tana Epara-tanga, mano tini te tangata i tahuri ki te Hahi. Tokorua raua ko tona whaea ko Herena ki te whakamana i te whakapono. Haere atu ana a Herena ki Hiruharama ki te titiro i nga wahi i haerea e te Karaiti, a, whakahaua iho e ia kia hanga he whare karakia ki te tini o te wahi i Hiruharama. Whakatakariri noa nga Hurai i to ratou kitenga i nga whare karakia o nga Karaiti-ana ; otira, kahore he toa i kitea e ratou hei taki-taki i to ratou mate. I te Eparatanga o Huriana, i te tau 361 ka koa nga Hurai, no te mea, kahore tenei Epara i whakaae ki a te Karaiti. I mea a Huriana kia whakakahore tia e ia nga korero poropiti o te Ariki, whakahaua ana e ia nga kai mahi kia hanga be temepara ki runga ki Maunga Moria ; ko te ahua kia poka ke ake i te whare karakia i hanga e Herena ki runga ki Maunga Kaware. Ka rongo nga Hurai ki te whakaaro o Huriana te Epara o Roma, ka whakarapopoto i a ratou ki Hiruharama ki te hanga i te temepara. Otira, kahore i puta ta ratou whakaaro, ko te whare karakia i tu ki Maunga Moria, na Takei, a, e tu mai nei ano. No konei i rite ai te kupu poro-piti o te Ariki i mea nei, "A ka takahia a Hiru-harama e nga tauiwi, kia rite ra ano te wa o nga tauiwi. "-'Ruka xxi — 24. WAIATA A RAWIRI. TE I. Tau ana te manaakitanga ki te tangata Kaore e haere i roto i te korerotanga O te hunga kino, A, kaore e turia te ara O te hunga hara; A, kaore e nohoia te nohoanga O nga -whakahihi. Otira, ko tana whakaahuarekatanga Kei te ture a Ihowa, A, ko ia e whakaaro ana ki tona ture, I te ao, i te po E pera ia me te rakau whakato Ki te parenga o nga awa wai, E puta nei nga hua i ona tau; Kaore he memengetanga o tona rau A, e mana nga mea katoa, E mahia ana e ia. Ko te hunga kino ia, ekore e penei, E rite ana ki te papapa E kahakina nei e te hau ; Mo konei ra, kaore he turanga O te hunga kino, ki te whakawakanga . O te hunga hara hoki Ki te menenga o te hunga tika ; E matau ana hoki a Ihowa Ki te ara o te hunga tika; Ko te huarahi ia o te hunga kino, E ngaro noa iho. I taia tenei e PIRIPI KUNITA, ki Akarana.
