TE WHETU O TE TAU.

tonu nei ki a koe, no te mea, kua piri mai koe ki
a matou i runga i te aroha o te Atua. E hoa,
ekore e mutu taku whakawhetai mo tana homai-
tanga i tenei pai e mahia nei e nga runanga. E
hoa kua tae mai tau reta, ara tau kupu e rapu
nei koe i te tika mo to iwi, to matou kitenga i
tau reta hari ana etahi, ka pouri etahi no te mea
e ngaro ana koe i o ratou kanohi. E hoa tena
koe. Ko taku kupu ki a koe ka mau toku nga-
kau ki a koe. E hoa ekore au e wareware ki a
koe.

NA TIPENE TAHATIKA,

Kaiwhakaako.
Ki a Hare Reweti, kei Akarana.

[Kei hea hoki te mea nui u a te hoa u a Tipene,
ka mea au koia ano tena ko te aroha.—Na HARE
REWETI.]

No Mangere.

E tama e Hare Reweti, tena koe, te whaka-
puta na i te aroha, i te marama, o runga, i
te wahi pouri o nga tangata; ara, o te whenua.
E tama, kia rongo mai koe i taku whakaaro mo
nga Maori. Rere! ka rito pea te Maori ki nga
manu, ki nga ika. To nga ika wahi to nga manu,
to nga kiore, to nga ngarara;—he mea whaka-
rite ano e te Atua o ratou whare. To te ika
haerenga, he wai; to te manu he ngaherehere;

to te kiore, he rua oneone. Ko onei mea katoa,
kihai i rite te matau ki te tangata. Na, ki ta te
manu mohio, he ngaherehere; kai ana, inu ana,
hauhau ana, korero ana. Tena huakina te nga-
here, ahu kau ana nga manu. Kua mutu te
koroki o te manu i te ata, hua tangi 
kao. Ko te rite tenei mo nga Maori. Ka mea,
no nga Pakeha te he; kaore no ratou ano te he.
He mea pea kia rite ki nga manu e haerere ana i
te taha tai. Kua pari te tai, kua nekeneke kiuta;

kua timu, kua matara atu te haerenga. Tera
ano te tai punaha te haere mai ra, ngaro aua nga
tahuna, ka kimi i te wahi hei nohoanga mo
ratou:—kua kitea te wahi i purero, kua popo ki
reira, ke! ke! kau ana. Mou enei korero, e te
tangata hoko whenua. E pai kia whiwhi koe ki
te moni hei utu eka mou. E pai kia uri kore
koe. Kua tupu o uri, o mokopuna, kua rongo
ratou, no te Maori ano tenei whenua, i mua mo
tau kupu e ki na koe, "Hei oneone mawai kia
puritia, ka mate nei au." E tama e Hare
Reweti, e penei ana nga whakaaro o te tangata
hoko whenua. Kua reka hoki te maunu ki te
waha. E hoa tena koe, E tama he whakaaro
enei naku. Me he mea pea, e rongo ana nga
tangata, ka riri ra nei, ka pai ra nei.
Heoi ano.

NA TO HOA TATA KEI MANGERE.

Ki a Hare Reweti, o Niu Tireni, o Ingarangi, ra
nei. E mahara ana au no tawahi ano pea
koe i whanau ai, no konei ano ra nei.
[Ekore e toku hoa tata, no tawahi ano au; he
heka au nei ki tenei whenua ki Niu Tireni.—Na
HAKE REWETI.]

Mangere, 1858.

Tenei ano te Atua o namata ko Uenuku.
Kahore he Hurihanga o te whakaaro o mua;











kotahi tonu te tikanga. E hoa ma, me tuku atu
taku kupu i te muri raro, kia kite koutou katoa i
taku timatanga, nohoanga ki te pakeha 1835 o
nga tau. Ka noho au i runga i te ritenga
pakeha. Ehara te matua poriro; engari tona
matua tupu. Titiro hoki; no te Atua te wairua,
no te Atua hoki te tinana. He whakaaro tupu
enei korero. He waiata:—

Ra paki au ki runga ki te tawa

Kia marama hau te titiro ki

Wharekahokaho ki te tauira engia

Ki te haramaitanga o te pai,

Rakau ka tairi ia taua.

Heoi ano

NA HEMI KARENA,

Kei Mangere.
Ki a Hare Reweti, kei Akarana.

TE HAERENGA A REWI RAUA KO TE -WAI

TERE ME TO RAUA PAKEHA.
(He roanga no tera nupepa.)

Ko te atawhai a Hoani Papita, me tona hoa
wahine, me nga tangata katoa me nga wahine,
nui atu. Patua ana e Hoani he poaka ma matou,
tukua ana te paraoa me era atu kai, ko te aporo
he ope noa mai.

No te otinga o nga korero ka hoki ki Kihikihi,
ka noho ki te kainga a Rewi, ka tukua a Te
Waitete kia haere ki Te Kopua ki Hangatiki ki
te tirotiro i te iwi.

No to matou nohoanga Ki .Kihikihi ka tu te
runanga, etoru te kau o nga tane ki taua runanga
ko; kupu nei waewae; ko nga Kai whakapono
karaipiture tokorua, ko Hemi, ko Epiha hei
ringaringa era; ko nga pane ko Te Katea, ko Te
Ngahuru, ko Rewi; ko Manuera te kai tuhituhi
Ka tu te runanga tuatahi he wahine puremu,
puta ana nga moai €£15 wahia ana mo te runanga
etahi mo to tane o te wahine i he etahi. No te
rua o nga turanga he hoiho te hara, puta ana ko
te hoiho ko te wati. Ko te wati i te runanga ko
te hoiho i te tangata nana te he. Ko te tuatoru
he tahae, puta ana £5 wahia ana mo te runanga,
mo te tangata nana te he. Te tuawha he ekenga
no tetahi i te hoiho o tona hoa, puta ana erima
hereni, wahia ana era. He tini nga ture i mahia
e tenei runanga i to matou nohoanga ki reira,
mo te waipiro, mo te korero teka, mo te puremu
me te tini atu.

He nui noa iho te mahi o tenei iwi i te ao i te
po ki te whakatakoto tikanga hei pehi mo te he,
hei whakatu mo te tika. I whakaae ano matou
ki te kaha me te marama o ta ratou mahi.

Ko te atawhai o nga tangata katoa o Kihikihi
ki a matou heaha ra i korerotia ai! Kahore he
mea i mahue, ko nga poaka, ko nga paraoa, ko
nga heihei, ko nga ti, ko nga huka, me te tini atu
o te kai he whiu noa mai tiketike ana. Ko to
taonga nei ko te wahine ki te taka kai ma matou,
ko tana mahi maori tera. Ko te hoa a Manuera
ko etahi iho, ko etahi iho. Nawai hoki tau aroha
e Kihikihi ki tenei hanga ki te Pakeha I

No te po ka whakatomokia  te whare te tane,
te wahine, te tamariki erua pea rau tangata. Ka
puta te mihi o tana iwi, ka waiata mai ki a Hare
Reweti.